দিনটি পালনের জন্য নির্ধারিত হয় অক্টোবর মাসের প্রথম সোমবার। উল্লেখ্য, ১৯৫৩ সালের ৫ অক্টোবর বিশ্বের ৪০টি দেশ প্রথম বিশ্ব শিশু দিবস উদযাপন করে। ১৯৫৯ সালের ২০ নভেম্বর জাতিসংঘের সাধারণ পরিষদ গ্রহণ করে শিশু অধিকার ঘোষণা। এই ঘোষণা তখন জাতিসংঘের ৭৮টি দেশ গ্রহণ করে। ফলে সময়ের সাথে সাথে শিশু অধিকারের প্রয়োজনীয়তাও বেড়েছে। ১৯৮৯ সালের ২০ নভেম্বর জাতিসংঘের সাধারণ পরিষদ আবার গ্রহণ করে শিশু অধিকার সনদ। তখন জাতিসংঘের সদস্যসংখ্যা ছিল ১৬০টি। শিশু অধিকার সনদে সংযুক্ত ৫৪টি ধারা সম্পর্কে দশ বছর ধরে আলোচনার পরই সর্বসম্মতিক্রমে গৃহীত হয় এই সনদ। এতে ১৮ বছর পর্যন্ত সব ছেলেমেয়েকে শিশু-কিশোর হিসেবে ধরা হয়েছে। অর্থাৎ পূর্ণবয়স্ক হয়ে ওঠার আগ পর্যন্ত সবাই শিশুদের এই বিশেষ অধিকারগুলো ভোগ করতে পারবে। এই সনদ অনুমোদনকারী ২২টি দেশের মধ্যে বাংলাদেশ অন্যতম। ১৯৯০ সালে শিশু অধিকার সনদ সারা বিশ্বে চালু হওয়ার পর প্রতি বছর শিশু অধিকার সপ্তাহ পালন করা হয় ২৯ সেপ্টেম্বর থেকে। সারা বিশ্বে শিশু অধিকার বিষয়টি আজ ব্যাপকভাবে আলোচিত। কিন্তু প্রকৃত কথা হলো, শিশুরা কতটুকু তাদের অধিকারগুলো ভোগ করছে? নাকি তা আনুষ্ঠানিকতার মধ্যেই সীমিত রয়েছে। এ বিষয়টি এখন বিশেষভাবে ভাবার সময় এসেছে। আজকের শিশু আগামী দিনের আলোকিত পৃথিবী গড়ার কারিগর। আজকে যে শিশু একদিন সে পৃথিবীকে চালিত করবে। দুঃখের বিষয় যে শিশু একদিন দেশ, সমাজ ও রাষ্ট্র নিয়ন্ত্রণ করবে সে শিশুকে আমরা বড় অবহেলায় অনাদরে লালন করছি। তার বেড়ে ওঠার পরিবেশ তত পরিচ্ছন্ন নয়। অবহেলা অনাদরে আমাদের শিশুরা বড় হয়। আমাদের সব শিশু সমানভাবে সুযোগ সুবিধা পাচ্ছে না। বড় হওয়ার সুন্দর পরিবেশ অনেক শিশুরই নেই, সুন্দরভাবে বেড়ে ওঠার পথে নানান বাধাবিঘœতা, অনেক শিশু ফোটার আগেই কুঁড়িতেই ঝরে যায়। ফুল হয়ে বিকশিত হয়ে সৌরভ ছড়াতে পারে না। অনেক মায়ের সন্তান ভালোভাবে বড় হওয়ার সুযোগ পায় না। সুন্দর পরিবেশে বেড়ে ওঠা অনেকের ভাগ্যে জুটে না। অবহেলা অনাদরে আমাদের শিশুরা বড় হচ্ছে। শিশু অধিকারের প্রতি একটু সচেতনতা, পৃষ্ঠপোষকতা আমাদের শিশুর সুস্থ পরিবেশে বেড়ে ওঠায় সহায়ক হতে পারে। শিশুদের মুক্তমনের বিকাশের অভিভাবক ও শিক্ষকদের অধিক সচেতন হতে হবে। শিশুর মেধা মনন সৃজনশীলতা বিকাশে ভালো বই তার হাতে তুলে দিতে হবে। বাবা-মার অসচেতনতার দরুন শিশুমনের বিকাশ বাধাগ্রস্ত হয়। শিশুর মন কল্পনাপ্রবণ, কত কিছু করতে চায়। তার কল্পনাশক্তির বিকাশের পথকে উন্মুক্ত করে দিতে হবে। গল্প, ইতিহাস, ঐতিহ্য, জীবনীবিষয়ক বই তাকে পড়তে দিতে হবে, যাতে করে তারা আলোকিত মানুষ হয়ে গড়ে উঠতে পারে। প্রত্যেক শিশু কিছু অধিকার নিয়েই জন্মায়। শিশুর সেই অধিকার প্রাপ্তিতে বাধার সৃষ্টি হলে শিশুর প্রতিভা বিকাশের পথ অবরুদ্ধ হয়ে যায়। তাই শিশুর অধিকার ও নিরাপত্তার বিষয়টি খুবই গুরুত্বপূর্ণ। শিশু অধিকারের মধ্যে প্রধান হলো শিক্ষা, মুক্তমনের বিকাশের সহায়তা, খেলাধুলা, কাজ করার স্বাধীনতা ও জীবনধারণের প্রয়োজনীয় সহায়তা। জাতিসংঘসহ আন্তর্জাতিক বহু সংস্থা শিশুর সুন্দর পরিবেশে বেড়ে ওঠার বিষয়ে তথা শিশু অধিকার নিয়ে কাজ করছে। শিশুকে ফুলের মতো বিকশিত হওয়ার সুযোগ করে দেয়ার জন্য নিরন্তর চেষ্টা করছে আন্তর্জাতিক অঙ্গনের বহু সংস্থা ও ব্যক্তি। অবশ্য, শিক্ষাবঞ্চিত শিশুদের শিক্ষার প্রতি আমাদের সরকার যথেষ্ট মনোযোগী, নানাবিধ সুযোগ দিয়ে শিশুদের স্কুলমুখী করার সরকারে উদ্যোগের কমতি নেই। বাংলাদেশ সরকারের নানাবিধ প্রচেষ্টা সত্ত্বেও এখনো শিশুশ্রম বন্ধ হয়নি। শিশুশ্রম বন্ধ না হওয়ার মূলে রয়েছে বাবা-মার আর্থিক অসচ্ছলতা। অনেক গরিব মা-বাবার সন্তান শিশু বয়সেই কলকারখানার কাজে লেগে যায়। কলকারখানাসহ গাড়ি মেরামতের গ্যারেজ, নানা রকম কুটির শিল্পে এখন বহু শিশুশ্রমিক কাজ করছে। কম বয়সে পরিশ্রমের কাজ করলে শরীর স্বাস্থ্য ভেঙে যায়, রোগাগ্রস্ত হয়। বাংলাদেশের আইনে শিশুশ্রম নিষিদ্ধ হলেও তা পুরোপুরি পালন করা হয় না।